Лиибийэ

Лиибийэ (араб. ليبيا ‎ Lībiyā) диэн Хоту Африка дойдута. Сир ортотунааҕы байҕал хоту баар, Эгиипэт илин, Судан соҕуруулуу-илин, Чад уонна Нигер соҕуруу, Алжир уонна Тунис арҕаа. Лиибийэ иэнинэн Африка ордук улахан дойдута. Иэнэ 1.8 млн км2, онтон 90% кумах куйаар. Олохтоохторун ахсаана 5.7 млн, олортон 1.7 млн киин куоракка Триполига олороллор. Дойду төрүкү үс чааска арахсар: Триполитания, Феззан уонна Киренаика.

"Лиибийэ" диэн бербер тыла, Былыргы Эгиипэт текстарыгар маннык көрдөрүллэр r:Z1 D58 G43 T14 A56:Z2, Libu. Бу Нилтан арҕаа олорор биир бербер бииhин аата эбит.

Лиибийэ Африкаҕа үрдүгүнэн бэhис БИО'таах (АКП), Ботсуана, Экуатор Гуинеята, Габон уонна Сейшеллар кэннилэриттэн. Бу сүрүннээн элбэх нефть хаhаастарыттан уонна аҕыйах олохтоохтор ахсааннарыттан сылтаан.

 Лиибийэ бэлиэ күннэрэ 
 Алтынньы 23 — Көҥүл күнэ. Диктатор Муаммар Каддафи өлбүтүн кэннэ гражданскай сэрии тохтообута

 Ахсынньы 24 — Тутулуга суох буолуу күнэ (Италияттан)

Категория:Африка дойдулара